section_heading: Klupska karijera
paragraph_text: Nakon toga je u ljeto 2004. godine napustio klub kao slobodni igrač. Tada ga je njegov bivši klub Arsenal htio dovesti u svoje redove ali se od toga odustalo zbog Petitove loše kondicije. Tijekom sljedećih šest mjeseci Petit je namjeravao pronaći novi klub te je trenirao kod Bolton Wanderersa. Međutim, kada je saznao da mora na novu operaciju koljena te shvatio da se neće moći vratiti u prijašnju formu, Petit je 20. siječnja 2005. godine najavio je povlačenje iz nogometa.